Publication: Magyar Közlöny
Issue: MK-1998-56 (Year: 1998, Number: 56)
Era: 1990-2004
Section: Biztosító: a biztosítóintézetekről és biztosítási tevékenységről szóló 1995. évi XCVI. törvényben meghatározottak
Paragraph Index: 444

9. A részletező sorokban az összes (85. §-ban meghatározott) befektetésekre vonatkozó adatokat kell jelenteni. A 91. sorban a hitelintézet eszközei között szereplő értékpapírállományt, befektetést, részesedést, vagyoni érdekeltséget (I. A 2, 3, 6 eszközöket) összesítve kell kimutatni függetlenül attól, hogy a mérlegben hol kerül kimutatásra. A 92. sorban kell feltüntetni azokat a befektetésnek számító eszközöket, amelyeket a hitelintézet követelés fejében átvett. A 93. sorban a hitelintézet Tárgyi eszközeit (beleértve a nem banküzemi célú tárgyi eszközöket is), a 94. sorban a Vagyoni értékű jogokat a Felügyeleti Mérlegben szereplő (könyv szerinti nettó) értéken kell szerepeltetni. A 95. sorban kell feltüntetni azokat a befektetésnek számító hiteleket, amelyeket a hitelintézet pénzügyi intézménynek alárendelt kölcsöntőkeként nyújtott. A 96. sorban kell a 85. § (3) bekezdés szerint befektetésnek nem számító eszközöket feltüntetni, amelyeket a hitelintézet befektetései közül — a befektetési korlát alól — ki kell venni. A 9. sorban azoknak a befektetéseknek az összértékét kell feltüntetni, amelyek a limitbe (SZT 100%) beszámítanak. V. B BELFÖLDI BANKKÖZI ÁLLOMÁNYOK ADATAI A jelentés kitöltése A táblázatot az I. E és I. F táblákhoz hasonlóan kell kitölteni. A belföldi hitelintézetekkel, a pénzügyi, illetve a befektetési vállalkozásokkal, a biztosítókkal, valamint a speciális pénz- és tőkepiaci intézményekkel kapcsolatos mérlegen kívüli forint, illetve deviza kötelezettségeket, illetve követeléseket — ügyfelenként — kell részletezni, függetlenül attól, hogy függő vagy jövőbeni a kötelezettség, vagy a követelés (pl. a határidős ügylet, garancia, kezesség, hitelkeret stb.). V. C KÜLFÖLDI BANKKÖZI ÁLLOMÁNYOK ADATAI A jelentés kitöltése A táblázatot az I. E, I. F és az V. B táblákhoz hasonlóan kell kitölteni. Itt a — a Hpt. definíciója szerinti — hitelintézetnek minősülő külföldi hitelintézetekkel, pénzügyi, illetve befektetési vállalkozásokkal, biztosítókkal, valamint speciális pénz- és tőkepiaci intézményekkel kapcsolatos mérlegben elszámolt, illetve mérlegen kívüli tételként nyilvántartott forint és deviza követeléseket, illetve kötelezettségeket kell részletezni. Az FM adatai közül a külföldi hitelintézetekre és egyéb külföldi pénzügyi intézményekre vonatkozó eszköz, forrás és mérlegen kívüli tétel sorokban kimutatott állományokat kell ügyfelenként felsorolni. 1998/56. szám Az azonosító oszlopban az ügyfélre vonatkozó Swift számot, (esetleg) banki azonosító számot kell megadni, amennyiben törzsszámmal nem rendelkezik. VI. A KÜLFÖLDI BANK HONI FIÓKTELEPE — ESZKÖZFENNTARTÁSI MUTATÓ SZÁMÍTÁS A jelentés kitöltése Ezt a táblát csak a külföldi bankok fióktelepeinek kell kitölteni. Itt a fióktelepekre vonatkozóan a beszámolás napján fennálló követelések, eszközök és kötelezettségek (források) állományát kell részletezni a Hpt. 2. számú mellékletének III. fejezete 26. pontjában. A 2. Magyarországon vállalt kötelezettségek összesen sorban a mérlegben szereplő összes idegen forrás együttes állományát kell szerepeltetni. (A saját tőke és a forrás oldali céltartalékok összegét nem kell figyelembe venni.) A 8. Eszközfenntartási mutató sorban az 1. sorban összesített eszközök, mint számláló és a 2. sorban lévő források, mint nevező hányadosaként szereplő értéket százalékos formában kell kimutatni. VI. B LAKÁSTAKARÉKPÉNZTÁR ADATAI A jelentés célja

Source: https://magyarkozlony.hu/hivatalos-lapok/3e02abc0a0cb62f0065830fcfced94e28ce56659/dokumentumok/fd6553a8a14a44bbf9e49db80bb2421cb2a01807/letoltes